Ministerio di Internaciona Komerco ed Industrio

La Ministerio di Internaciona Komerco ed Industrio (MIKI) (Japoniane: (通商産業省, Cūshō-sangyō-shō, MITI) esis Japoniana ministerio qua havis importanta plaso en la tre influiva Japoniana burokratismo. MIKI kreesis en 1949 kun misiono koordinar la politiko di  internaciona komerco kun altra grupi, quale la Banko di Japonia, l'Agenterio pri Ekonomiala Projeto, e diversa komerco-relatita ministrari. Lor olua kreo, Japonia ankore rekuperis del ekonomiala dizastro di la Duesma Milito Mondala. Kun inflaciono augmentanta, la guvernerio serchis plu bona mekanismo por rivivigar la Japonian ekonomio.

La MIKI produktis 'vizioni' pri la dezirat industriala strukturo di Japonia, qui esis importanta duktilo por decidi da kompanii. Intensiv asemblo kun kompanii ofte duktis a forta konsento.

En 2001, pos fuzo kun altra agenterii, MIKI divenis Ministerio di Ekonomio, Komerco ed Industrio (MEKI)

kategorio:ekonomiko
kategorio:historio di Japonia